เลือกซื้อ 6 หุ้นเด็ด SET พักฐานรอปัจจัยใหม่
ดัชนีหุ้นไทย (SET) วันนี้มีโอกาสที่จะปรับฐานต่อเนื่องหลังตลาดยังไม่มีปัจจัยใหม่ที่เป็นบวกเข้ามาและดัชนีได้ปรับตัวขึ้นไปมากแล้วในช่วง 1 เดือนที่ผ่านมา ขณะที่แรงซื้อจากนักลงทุนสถาบันเริ่มบางลง ส่วนนักลงทุนต่างชาติยังคงขายอยู่ การลงทุนแนะนำรอซื้อหุ้นใหญ่คืนในช่วงพักตัว, เก็งกำไรหุ้นขนาดกลาง - เล็ก และหุ้น Laggard
10 ม.ค. 2561

ข่าวหุ้นธุรกิจออนไลน์ รายงาน เช้านี้ ณ เวลา 9.45 น. ค่าเงินบาทอยู่ที่ 32.25 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น โดยได้รับแรงหนุนจากตลาดหุ้นญี่ปุ่นที่ทะยานแข็งแกร่ง เนื่องจากนักลงทุนต่างเข้าซื้อหุ้นหลังกลับมาจากวันหยุดเนื่องในวันฉลองบรรลุนิติภาวะวานนี้
นักวิเคราะห์มองดัชนีหุ้นไทย (SET) วันนี้มีโอกาสที่จะปรับฐานต่อเนื่องหลังตลาดยังไม่มีปัจจัยใหม่ที่เป็นบวกเข้ามาและดัชนีได้ปรับตัวขึ้นไปมากแล้วในช่วง 1 เดือนที่ผ่านมา ขณะที่แรงซื้อจากนักลงทุนสถาบันเริ่มบางลง ส่วนนักลงทุนต่างชาติยังคงขายอยู่ การลงทุนแนะนำรอซื้อหุ้นใหญ่คืนในช่วงพักตัว, เก็งกำไรหุ้นขนาดกลาง – เล็ก และหุ้น Laggard  หุ้นเด่นเลือก CBG, BBL, CPN, ORI, RSP และ TKN
นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยถึงตลาดหุ้นไทยเช้านี้ (9 ม.ค.) มีโอกาสที่จะปรับฐานต่อ เนื่องจากปัจจัยแวดล้อมไม่ได้มีอะไรเปลี่ยน ขณะที่ตลาดฯยังไม่มีปัจจัยบวกอะไรใหม่เข้ามา และตลาดฯก็ได้ปรับตัวขึ้นไปมากแล้วในช่วง 1 เดือนที่ผ่านมา นอกจากนี้ แรงซื้อจากนักลงทุนสถาบันเริ่มบางลง ขณะทีนักลงทุนต่างชาติยังคงขายอยู่ และปัจจัยพื้นฐานก็ไม่ได้มีอะไรเปลี่ยนแปลงไป ทำให้นักลงทุนขายทำกำไรออกมา ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวกและลบอย่างไร้ทิศทางชัดเจน พร้อมให้แนวรับ 1,780 จุด ส่วนแนวต้าน 1,800 จุด
บล.ฟินันเซีย ไซรัส ระบุในบทวิเคราะห์ (9 ม.ค.) คาดว่า SET จะยังอยู่ในช่วงแกว่งพักฐานหลังจากปรับตัวขึ้นต่อเนื่องในช่วง 1 เดือนที่ผ่านมา โดยภาพทางเทคนิคเริ่มส่งสัญญาณพักตัวให้เห็นหลังไม่สามารถยืนเหนือระดับ 1,800 จุดได้ ขณะที่ค่าเงินบาทเริ่มพลิกกลับมาอ่อนค่าและนักลงทุนต่างชาติยังคงขายสุทธิในตลาดหุ้นต่อเนื่อง เรายังคงมองว่าหุ้นขนาดใหญ่ยังอยู่ในช่วงพักตัว หุ้นขนาดกลาง-เล็กและหุ้นที่ยัง Laggard คาดว่าจะเป็นที่น่าสนใจในระยะนี้และเป็นเป้าในการถูกซื้อ
กลยุทธ์ : รอซื้อหุ้นใหญ่คืนในช่วงพักตัว//เก็งกำไรหุ้นขนาดกลาง-เล็ก และหุ้น Laggard หุ้นเด่นเดือน ม.ค. : BBL, CPN, ORI, RSP, TKN
บล.แอพเพิล เวลธ์ ระบุในบทวิเคราะห์ (9 ม.ค.) ประเมินดัชนี SET น่าจะอยู่ในช่วงปรับฐานหลังจากราคาปรับตัวมาแรง และอยู่ระหว่างรอผลประกอบการ Q4/60 ของกลุ่มธนาคารในช่วงสัปดาห์หน้า โดยมีแนวรับที่ 1,780 – 1,785 จุด และแนวต้าน 1,800 – 1,810 จุด แนะนำเทรดดิ้งตามกรอบการลงทุน  หุ้นแนะนำวันนี้ CBG จาก Consensus คาดกำไรปีนี้ +30 % โดยมี High Consensus Value ที่ 94 – 99 บาท